钦定古今图书集成/明伦汇编/官常典/第716卷 > 成买
## 钦定古今图书集成/明伦汇编/官常典/第716卷 > 成买

按《南史周盘龙传》：“建元二年，魏攻淮阳，围角城。先是，
上遣军主成买戍角城，辞于王俭曰：‘今假之行，必以
死报。衡门蓬户，不朱斯白，小人弱息，当得一子’。俭问
其故，答曰：‘若不杀贼，便为贼杀；弱息不为世子，便为
孝子。孝子则门加素垩，世子则门施丹赭。至是买被
围，上遣领军将军李安人救之，敕盘龙率马步下淮’”
阳，就李安人买，与魏拒战，手所伤杀无数。晨起，手中
忽有数升血。其日遂战死，首见斩，犹尸据鞍奔还，军
然后僵。